Melina Meyer Magulas

Melina Meyer Magulas (gresk: Μελίνα Μαγουλά, Melina Magoula; født 18. januar 1985) er en gresk-norsk tidligere profesjonell danser og langrennsløper for EOS Metsovou og Lyn Ski Hun underviser på Bårdar Danseinstitutt i kosthold og ernæring.

Magulas er utdannet ved Norges idrettshøgskole hvor hun er stipendiat og har en master i idrettsvitenskap med spesialisering i idrettsfysiologi- og biomekanikk. Hun er også utdannet danser ved Bårdar Akademiet.

Karriere

Dansing 
Magulas jobbet som profesjonell danser for blant annet Den Norske Opera & Ballett, men fikk høsten 2010 ødelagt dansekarrieren av en alvorlig ryggskade.

Langrenn 
Magulas deltok for Hellas under Ski-VM 2015 i Falun, der hun først ble nummer 18 i kvalifiseringen til 10-kilometeren og dagen etter ble nummer 69 i sprintprologen.

Under Ski-VM 2017 i Lahtis forsøkte hun på nytt å kvalifisere seg til 10-kilometeren, men endte såvidt utenfor topp 10, med en 12.-plass.

Personlig 
Magulas er halvt gresk og halvt norsk, bosatt i Norge og gift med den norske landslagstreneren i langrenn, Eirik Myhr Nossum.

Referanser

Eksterne lenker 
 
 

Norske dansere
Norske langrennsløpere
Greske langrennsløpere
Deltakere under Ski-VM 2017
Alumni fra NIH
Deltakere under Ski-VM 2019
Greske dansere
Nordmenn av gresk opphav
Personer tilknyttet Den Norske Opera & Ballett